17.4.2023.
HR
Službeni list Europske unije
L 102/91
ZAJEDNIČKA IZJAVA br.
2/2023 UNIJE I UJEDINJENE KRALJEVINE U ZAJEDNIČKOM ODBORU OSNOVANOM SPORAZUMOM O POVLAČENJU UJEDINJENE KRALJEVINE VELIKE BRITANIJE I SJEVERNE IRSKE IZ EUROPSKE UNIJE I EUROPSKE ZAJEDNICE ZA ATOMSKU ENERGIJUJE od 24.
Ožujka 2023.
Unija i Ujedinjena Kraljevina potvrđuju da su spremne u potpunosti iskoristiti strukture predviđene Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”), odnosno Zajednički odbor, posebne odbore i zajedničku savjetodavnu radnu skupinu, za nadziranje provedbe Sporazuma.
U skladu s člankom 5.
Sporazuma o povlačenju međusobno će si pomagati u obavljanju zadaća koje proizlaze iz Windsorskog okvira (1), uz puno uzajamno poštovanje i u dobroj vjeri.
Ujedinjena Kraljevina podsjeća na svoju jednostranu obvezu da osigura potpuno sudjelovanje premijera i zamjenika premijera Sjeverne Irske u delegaciji Ujedinjene Kraljevine pri Zajedničkom odboru te u tom kontekstu na svoju odlučnost da osigura da primjena Windsorskog okvira što manje utječe na svakodnevni život zajednica.
Unija i Ujedinjena Kraljevina namjeravaju redovito organizirati sastanke relevantnih zajedničkih tijela radi poticanja dijaloga i angažmana.
U tom kontekstu Posebni odbor za provedbu Windsorskog okvira mogao bi omogućiti razmjenu mišljenja o svakom budućem zakonodavstvu Ujedinjene Kraljevine o robi bitnoj za funkcioniranje Windsorskog okvira.
Time bi se Ujedinjenoj Kraljevini i Uniji omogućilo da procijene mogući utjecaj tog budućeg zakonodavstva na Sjevernu Irsku te predvide i rasprave moguće praktične poteškoće.
U tu se svrhu Posebni odbor može sastajati u posebnom sastavu, odnosno kao Posebno tijelo za robu.
Prema potrebi može zatražiti od zajedničke savjetodavne radne skupine i bilo koje njezine relevantne podskupine sastavljene od stručnjaka iz Europske komisije i Vlade Ujedinjene Kraljevine da ispitaju i pruže informacije o određenoj temi.
Prema potrebi, predstavnici poduzeća i dionici civilnog društva mogu biti pozvani da prisustvuju relevantnim sastancima.
Posebni odbor može prema potrebi dati relevantne preporuke Zajedničkom odboru.
Unija i Ujedinjena Kraljevina spremne su eventualne probleme u funkcioniranju Windsorskog okvira rješavati na najbolji i najbrži mogući način.
Unija i Ujedinjena Kraljevina iskoristit će zajednička tijela za rješavanje svih problema koji bi mogli nastati pri provedbi Windsorskog okvira.
O takvim problemima se stoga na zahtjev stranaka može povesti dijalog u zajedničkim tijelima osnovanima Sporazumom o povlačenju.
To strankama omogućuje da redovito rasprave relevantna kretanja koja su važna za pravilno ispunjavanje njihovih obveza iz Windsorskog okvira.
Unija i Ujedinjena Kraljevina ponovno se obvezuju da će uložiti sve napore kako bi dijalogom na obostrano zadovoljavajući način riješile pitanja koja utječu na funkcioniranje Sporazuma o povlačenju.
U tu svrhu Unija i Ujedinjena Kraljevina namjeravaju u dobroj vjeri u potpunosti iskoristiti ovlasti Zajedničkog odbora radi postizanja sporazumnih rješenja o pitanjima od zajedničkog interesa.
Razmjenama u takvim okvirima ne dovode se u pitanje autonomija donošenja odluka ni pravni poreci Unije i Ujedinjene Kraljevine.
(1) Vidjeti Zajedničku izjavu br. 1/2023.